ইরানে টেলিফোনেই করোনাভাইরাস পরীক্ষা
করোনাভাইরাস প্রতিরোধে স্কুল ও বিশ্ববিদ্যালয় আরও দুই সপ্তাহ বন্ধ রাখার ঘোষণা দিয়েছে ইরান। আর মারাত্মক আক্রান্ত এলাকাগুলোতে ফোনেই লোকজনের স্বাস্থ্য পরীক্ষা করা হবে। বৃহস্পতিবার ইরানের স্বাস্থ্য মন্ত্রী সাঈদ নামাকি এমন দাবি করেছেন।







বাড়িতে গিয়ে লোকজনকে পরীক্ষা করলে ভাইরাস আক্রান্তের উদ্বেগ থেকে নতুন এই সিদ্ধান্ত নেয়া হয়েছে। চীনের বাইরে এই ভাইরাসে সবচেয়ে বেশি আক্রান্ত দেশ হচ্ছে ইরান।




ইসলামি প্রজাতন্ত্রটির পঞ্জিকা অনুসারে বছরের শেষ দিন ২০ মার্চ পর্যন্ত শিক্ষা প্রতিষ্ঠান বন্ধ রাখার সিদ্ধান্ত নেয়া হয়েছে। গত ২৪ ঘণ্টায় ইরানে ১৫ জন মারা গেছেন। এতে দেশটিতে কোভিড-১৯ ভাইরাসে মৃত্যুর সংখ্যা বেড়ে দাঁড়িয়েছে ১০৭ জনে।
স্বাস্থ্য মন্ত্রণালয়ের মুখপাত্র কিয়ানুশ জাহানপুরি বলেন, ইরানে তিন হাজার ৫১৩ জন করোনাভাইরাসে আক্রান্ত হয়েছেন। আগের তুলনায় পাঁচশ ৯১ জন বেড়েছে।
নামাকি বলেন, করোনাভাইরাসের বিরুদ্ধে লড়াইয়ে জাতীয় পরিকল্পনা শুরু করেছে ইরান। মারাত্মকভাবে আক্রান্ত মুষ্টিমেয় কয়েকটি এলাকায় তা বাস্তবায়ন করা হবে। পরবর্তী সময়ে তা দেশের অন্য স্থানগুলোতেও বিস্তৃত করা হবে।
কোভিড-১৯ রোগী শনাক্তে পরিবারগুলোর সঙ্গে ফোনে যোগাযোগ করা হবে। আর জনসমাগম স্থলগুলোকে জীবাণুমুক্ত করবে স্বাস্থ্য দলের সদস্যরা।
তবে কুয়াম, গিলান ও ইসফাহানে এই পরিকল্পনা বাস্তবায়নে জোর দেয়া হবে। রোববার নামাকি বলেন, করোনাভাইরাস পরীক্ষায় বাজিস মিলিশিয়াসহ তিন লাখ সদস্যকে মানুষের দ্বারে দ্বারে পাঠানো হবে। এতে অনলাইনে ব্যাপক সমালোচনা তৈরি হয়।
এভাবে মানুষের দ্বারে দ্বারে গেলে করোনাভাইরাস ছড়িয়ে পড়তে সহায়ক হবে বলেই সমালোচকদের সন্দেহ বাড়ে। ফলে বৃহস্পতিবারের পরিকল্পনা থেকে তা বাদ দেয়া হয়েছে।
ইরানি স্বাস্থ্যমন্ত্রী বলেন, বাড়ি বাড়ি যাওয়ার চিন্তা বাদ দেয়া হয়েছে। আমরা ডিজিটাল যোগাযোগ মাধ্যম ব্যবহার করতে পারি। অবশেষে সেটা টেলিফোনই।

করোনাভাইরাস প্রতিরোধে স্কুল ও বিশ্ববিদ্যালয় আরও দুই সপ্তাহ বন্ধ রাখার ঘোষণা দিয়েছে ইরান। আর মারাত্মক আক্রান্ত এলাকাগুলোতে ফোনেই লোকজনের স্বাস্থ্য পরীক্ষা করা হবে। বৃহস্পতিবার ইরানের স্বাস্থ্য মন্ত্রী সাঈদ নামাকি এমন দাবি করেছেন।